Diari Oficial de la Generalitat Valenciana


Sumari del DOGV 6620, del 30-09-2011 (2011/9562)

Notificació de la sentència dictada en el judici ordinari número 517/2010.
--------------------------------------------------------------------------

### Dades del document

Número de DOGV
:   6620

Data del DOGV
:   30-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9562


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el judici ordinari número 517/2010. [2011/9562]  
Judici ordinari 000517/2010-F  
De: Montserrat Monge Díez, Aurora Monge Díez i Roberto Monge Díez.  
Procuradora: M.ª Concepción Motilva Casado.  
Contra: Promociones Kabalan 1, SL, i Sociedad de Garantía Recíproca de la Comunidad Valenciana.  
Procuradora: Estefanía Calatayud Salvador.  
En aquest procediment ordinari seguit a instàncies de Montserrat Monge Díez, Aurora Monge Díez i Roberto Monge Díez contra Kabalan 1, SL, i Sociedad de Garantía Recíproca de la Comunitat Valenciana, s'ha dictat la sentència, que, literalment, és com segueix:  
  
«Sentència número 131/2011  
Castelló de la Plana, 8 de juny de 2011  
María Teresa Agut García, jutgessa substituta del Jutjat de Primera Instància número 6 d'aquesta ciutat i partit judicial, he vist les precedents actuacions del judici ordinari registrat amb el número 517/2010, promogut per la procuradora Concepción Motilva Casado en nom i representació de Montserrat Monge Díez, Aurora Monge Díez i Roberto Monge Díez, assistits pel lletrat Jordi Isaac Berruezo Gutiérrez contra la mercantil Promociones Kabalan 1, SL, declarada en situació de rebel·lia processal, i contra la Sociedad de Garantía Recíproca de la Comunidad Valenciana, representada per la procuradora Estefanía Calatayud Salvador i assistida per la lletrada María Ángeles Cuesta Montero, exercint una acció de resolució de contracte i de reclamació d'una quantitat, i resolc,  
Dispositiva  
Estime de forma íntegra la demanda interposada per la procuradora María Concepción Motilva Casado en nom i representació de Montserrat Monge Díez, Aurora Monge Díez i Roberto Monge Díez respecte de la mercantil Promociones Kabalan 1, SL, i parcialment respecte de la Sociedad de Garantía Recíproca de la Comunidad Valenciana:  
  
- Declare el dret de Montserrat Monge Díez, Aurora Monge Díez i Roberto Monge Díez a percebre de la mercantil Promociones Kabalan 1, SL, pels pagaments a què no ha fet front dels pagarés lliurats per import de 1.748,95 euros i de 19.966,90 euros, cosa que puja a la quantitat de 21.748,85 euros, els quals són els pactats per a la devolució dels imports lliurats en el seu moment pels actors, i condemne la indicada mercantil al pagament; com també condemne solidàriament al pagament la Societat de Garantia Recíproca de la Comunidad Valenciana fins a la quantia de 19.966,90 euros.  
- Declare, igualment, el dret de Montserrat Monge Díez, Aurora Monge Díez i Roberto Monge Díez a percebre de la mercantil Promociones Kabalan 1, SL, per les despeses de devolució dels pagarés a què no s'ha fet front de 80,50 euros i 898,83 euros, cosa que puja a la quantitat de 979,33 euros.  
S'apliquen els interessos establits en el fonament cinqué i les costes segons el fonament sisé.  
Notifiqueu aquesta resolució a les parts i indiqueu-los que contra aquesta podran interposar un recurs d'apel·lació dins del termini de cinc dies des que es notifique d'aquesta resolució. Aquest recurs s'ha de preparar davant d'aquest mateix Jutjat per a trametre'l posteriorment davant de l'Audiència Provincial, en la forma que disposen els articles 457 i següents de la Llei d'Enjudiciament Civil.  
Per a la interposició del recurs d'apel·lació, de conformitat amb la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial, caldrà constituir un dipòsit de 50 euros en el compte de consignacions del Jutjat, que se li tornarà en el cas que el recurs siga estimat.  
Expediu una testimoniança per a la seua constància en actuacions, i porteu l'original al llibre de sentències.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel magistrat o magistrada jutge o jutgessa que la va dictar, mentre celebrava audiència pública en el mateix dia de la data, cosa de què jo, la secretària judicial, done fe, a Castelló de la Plana, el dia 8 de juny de 2011».  
I atés que el demandat esmentat, Promociones Kabalan 1, SL, i Sociedad de Garantía Recíproca de la Comunidad Valenciana, es troben en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 29 de juliol de 2011.- La secretària judicial: Asunción Solís García del Pozo.